**BUDIMPEŠTA V DRUGEM SEMESTRU 2021**

**Kako ste bili zadovoljni z izmenjavo in zakaj?**

Z izmenjavo sem bila zelo zadovoljna, največ zato, ker mi je bilo mesto všeč, spoznala sem veliko ljudi in je fakulteta bila precej enostavna in jasna.

**Ste imeli redna predavanja v angleščini ali samo občasne konzultacije?**

Redna predavanja so v angleščini in tudi govorilne ure. Vsa redna predavanja so bila v angleščini.

**Kako bi ocenili kakovost študija?**

Kakovost je bila visoka, čeprav ne preveč zahtevna, gradivo je bilo razumljivo. Predmeti so zelo zanimivi in izbira predmetov velika.

**Kakšni so bili profesorji?**

Profesorji so bili zelo razumljivi, posebej za študente na izmenjavi, niso zahtevali veliko, bili so prijazni do vseh in komunikativni.

**Bi kateri predmet/profesorja posebej pohvalili/skritizirali?**

Ne.

**Kakšni so življenjski stroški v primerjavi s temi v Sloveniji?**

Podobni, morda včasih tudi malo nižji.

**Koliko je treba imeti za namestitev?** Jaz sem živela v domu, za katerega sem plačala okoli 100 evrov (35.000 ft). Štipendijo, ki sem jo dobila, je bila dovolj.

**Je ustanova velika?** Je velika in se nahaja na več lokacijah v Budimpešti. Zaradi koronavirusa nisem imela možnosti biti v prostorih ustanove.

**Sprejme veliko tujih študentov?** Leta 2019/2020 je v zimskem semestru sprejela več kot 100 tujih študentov.

**Kakšne so možnosti za druženje z domačimi in tujimi študenti?**

Zaradi virusa ni bilo veliko organiziranih dogodkov, ampak mi je vseeno uspelo spoznati veliko ljudi, najprej v domu, potem pa zunaj njega.

**Kakšno je mesto?**

Zelo lepo, veliko, zanimivo in polno dogajanj. Zelo zanimivo za študente.

**Kako je bilo poskrbljeno za obšolske dejavnosti?**

Zaradi virusa ne vem, kako je običajno, v tem času ni bilo.

**Kaj priporočate študentom, ki nameravajo iti na študij tja?**

Zelo priporočam odhod v Budimpešto na izmenjavo zaradi nizkih življenjskih stroškov, dobre zabave, druženja z ljudmi iz različnih držav z različnimi kulturami. Tudi zaradi veliko dogajanj, lepote samega mesta in ljudi.

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?** Da, sonjabijelonic@gmail.com